223 Maria

Maria ex fide commendatur. Quod enim omnes clerici mundi non probarent, vna puella credidit. Si enim dixisset angelus quod virum cognoscendo conciperet leue foret, sed quod virgo conciperet difficilius erat.

Item, quod virgo solum hominem conciperet adhuc tolerabile foret, sed quod Deum conciperet maximum difficile erat.

¶ Sed quamcumque hic locutio foret difficilis, tamen ingenium puelle vna cum fide hoc capiebatur. Vnde Augustinus erubescant Iudei qui hoc in lege figuris scriptis vaticiniis viderunt et tamen credere noluerunt. Erubescant philosophi qui hoc fieri posse improbare studuerunt quorum omni arguentis. Vna puella vno verbo respondit: *Ecce ancilla Domini, fiat*, [Luc. 1:38]. Ac si diceret, Etsi natura hoc non possit, hoc potest Deus. Cuius ancilla siue verumtamen per viam nature currebat argumentum virginis quando dicebat, *Quomodo fiet istud, quoniam virum non cognosco*, [Luc. 1:34]. Vnde Augustinus in *Sermone de nature virginis* nascitur ab intacta femina Christus, qui fas non erat ut virtus per voluptatem, castitas per luxuriam, nasceretur. Nec poterat nisi nono ordine aduentare de celo, qui venit destruere antiquum mortis imperium.

¶ Item, circa conceptum virginensis tam insolita et miranda concurrunt quod Joseph grauis vir iustus occulte eam dimittere volebat quia magnum sacramentum in ea cognoscebat, cui approximare se indignum estimabat.

Item, Augustinus, *De vere Deum*, intelligens Joseph Mariam grauidari, turbabatur quod Mariam quam in templo uxorem acceperat et nondum cognouerat, grauidam videbat. Secumque estuabat disputans quid faciam prodo an taceo si prodidero.

¶ Adulterium venenum crudelitatis incurro quia talem secundum legem lapidandam scio. Si tacuero, facinori consencio et cum adulteris porcionem pono. Quia igitur tacere malum est, adulterium prodere peius, dimittam eam a coniugio. Vnde ibidem Augustinus, si solus nosti quod aliquis peccauit, et coram omnibus vis eum arguere, non est corrector criminis, sed proditor. Vnde Joseph vir iustus, tanto flagicio quod erat suspicatus vxore, magna benignitate dissimulattit suspicabatur quidem ream adulterii. Sed tamen quia solus hoc putabat, nolunt diuulgare, malens magis prodicione pectanti quam punire pectantem.

Item, Hieronimus super illud [Matt. 1:18]: *Inuenta est in vtero habens*. Joseph qui sponsam zelabat cum eam pregnantem videret redarguit eam. Illa vero non valens se excusare a grauidacione, testimonio ventris conuicta, cum lacrimia mirauit quod virum nesciret. Quo audito plus credidit Joseph eius conuersacioni quasi proprie estima- /f. 67va/ cioni.

Item, Chrysostomus, O inestimabilis laus Marie! Joseph plus credidit eius castitati, quam eius ventri, plus gratie quam nature. Vnde possibilius credebat Mariam sine viro posse concipere, quam posse peccare.

¶ Item, ad laudem virginis sufficienter exprimendam, nec scriptura sufficit, nec figura, nec loquela. Vnde prelimi balbucientes et in eius laude deficientes, circuierunt per scripturas ad explorandum cui rei posset comedere comparari. Vnde et aliquando comparauerunt eam luci, propter puritatem, Esth. 8[:16]: *Judæis nova lux oriri visa est*. Quandoque igni, propter caritatem, Exod. 13[:21]: *Præcedebat Dominus* Israel *in columna nubis* et *ignis*. Quandoque aure tenui, propter serenitatem, 3 Reg. 19[:12]: Ecce *Sibilus auræ tenuis*. Et ibi lomina aliquando terre, propter stabilitatem ecclesie. Terra vere in eternum stat. Qandoque fonti, propter fecunditatem, Cant. 4[:15]: *Fons hortorum, puteus aquarum viventium*.

Item, Maria suscepit Christum propter tria: propter mentis humilitatem, propter fidei integritatem, propter amoris immensitatem.

¶ De primo, Ruth vltimo [4:16]: Suscepit *puerum* et *posuit in sinu suo, et nutricis* et *gerulæ fungebatur officio*. Et Luc. 1[:48]: *Respexit ancillæ suæ*.

De secundo, Luc. 1[:54]: *Suscepit Israël puerum suum*.

Pro tercio, Psal. [72:24]: *Tenuisti manum dexteram*.

¶ Item Maria comparatur cedro quia nature imputribilis, quia eximie altitudinis, quia virtuose odoracionis. Sic Maria caruit putrefaccione peccati. Nam putrefacio inflicta pro peccato, sed sicut beata virgo euasit per graciam ipsum peccatum, sic et peccati penam que est carnis corrupcio et hoc est argumentum Augustini in *Sermone de assumpcione*, si, inquit, Christus seruauit matris sue virginitatem, sic seruauit corpus a corrupcione*.*

¶ Item, corpus Christi et corpus matris fuerunt eiusdem nature, sed corpus Christi imputerbile, ergo et matris sue.

De secundo, Ezech. 31[:3-5]: *Ecce Assur quasi cedrus in Libano*, etc., usque *super omnia ligna.*

De tercio, Gen. 3[:15]: *Ipsa conteret caput tuum*. Ille nempe qui primam mulierem decipit et deuicit a secunda muliere contritus est. Ideo sibi competit illud Nahum. 1[:15]: *In Belial: universus interiit*.

Item, *Maria conseruabat omnia verba hec, conferens in corde suo*, [Luc. 2:19]. Quia videlicet verba spirituum supernorum, pauperum pastorum, regum et magorum, senum et puerorum. Et sunt ista verba per quatuor mundi clamata, diffusa per ipsam ad scolam Christi informandam, quia ista sunt integritatis a coniungii strenuitatis, et exercicii sanctitatis, et desiderii pietatis et solacii egrediatur.

Primum, verbum ab oriente, Luc. 1[:37]: *Non erit impossibile apud Deum omne verbum* egrediatur.

Secundum, ab aquiline, Luc. [2:15]: *Transeamus usque Bethlehem, et videamus hoc verbum* egrediantur.

Tercium, ab austro, Act. 13[:48]: *Audientes gentes, gavisæ sunt,*

*et glorificabant verbum* Dei.

Quartum, ab occidente, Luc. 2[:29]: *Nunc dimittis servum tuum Domine, secundum verbum*. Quod quidem verbum iuris eius cum ceteris obseruabat.

Item, Maria fuit mirabilis et quantum ad nomen et quantum ad rem et quantum ad nomen quia Ya est nomen Dei. Vnde Maria ethice quasi mater Dei. Nec potest Maria nominari nisi nominetur Deus.

Secundo, quantum ad rem quia licet contineat nomen Dei, continet tamen in gremio ipsum Domini.

¶ Quod hec virgo peperit sine dolore potest esse persuasio per quandam gloriam que dicit Adam dum Eua formaretur ab eo vidit archana celi et fuit in gaudio. Sicut contigit de Johanne euangelista quando recubuit supra pectus Jesus.

¶ Cum ergo prima mulier fuit sine dolore formata, consequens est quod primus homo carens patre temporali, scilicet, Christus eductus sit de matre sine dolore et hoc est quod dicit angelus Marie [Luc. 1:28]: *Ave*, id est, sine ve doloris in partu. Has tres literas misit tota trinitas ad Mariam per angelium cum dixit: *Aue.* Nam primam literam .a. misit pater de quo dicitur, *Ego sum Alpha*, [Apoc. 22:13]. Secundam literam .v. misit Spiritus Sanctus qui dicitur, *Vnctio*, [1 John 2:27]. Terciam literam .e. misit Filius qui dicitur *Emanuel*, [Matt. 1:23]. Vere igitur dicitur Maria *gratia plena,* [Luke 1:28], quia secundum Bernardum super, missus est Maria omnibus omnia facta est, ut de plenitudine eius omnes accipiant, captiuus redempcionem, /f. 67vb/ eger curacionem, mestus consolacionem, reus veniam, iustus graciam, angelus leticiam, Deus carne, Trinitas gloriam, ut iam non sit qui se abscondat a calore eius. Ideo de ipsa exponitur illud Eccli. 24[:26]: *Transite ad me, omnes qui concupiscitis me*. Ut si diceret illud, Ysai. 55[:1]: *Omnes sitientes, venite ad aquas*. De pulcritudine eius dicitur Esth. 2[:15]: *Erat formosa valde*. De qua nota in libro narratur quomodo clericus amisit oculum in videndo Mariam.